

 REPUBLIKA HRVATSKA

SPLITSKO-DALMATINSKA ŽUPANIJA

 GRAD OMIŠ

**Gradsko vijeće**

Klasa: 021-05/17-01/04

Urbroj: 2155/01-01-20-26

Omiš, 25. veljače 2020.g

**Z A P I S N I K**

o radu 26. sjednice Gradskog vijeća Grada Omiša

održane 25. veljače 2020. godine u Omišu, ul. F. Benkovića 1/I

Započeto u 9.00 sati

Vrši se tonski zapis tijeka sjednice.

Zapisnik se sačinjava na temelju tonskog zapisa.

Voditeljica zapisnika: Ružica Jerčić

NAZOČNI ČLANOVI VIJEĆA:

1. Zvonko Močić, dr. med.
2. Sanja Ilić, prof.(od t.2.)
3. Nikola Tijardović, bacc.fizio.
4. Simona Jurjević, dipl.uč.
5. Tonći Stanić
6. Ivan Medić, dipl.ing. (od t.2.)
7. Ana Generalić, prof.
8. Lovrenka Kovačić Bućan, dipl.iur.
9. Ivan Bogdanović. mag.edu.hist.et.phil
10. Mijo Mimica, oec.
11. Tomislav Bartulović
12. Denis Dujmović, ing.građ.
13. Zdravka Šodan (od t.2.)

NENAZOČNI ČLANOVI VIJEĆA:

1. Jure Šaban Stanić, prof
2. Josip Banović, dr.med.
3. Suzana Gojsalić, mag.iur
4. Ivan Puljiz

OSTALI NAZOČNI:

1. Ivo Tomasović, dipl. oec., gradonačelnik
2. Ivan Bartulović, mag. ing. aedif., zamjenik gradonačelnika
3. Rina Marušić, mag.med.bioch., zamjenica gradonačelnika
4. Lidija Pavković, dipl.iur., pročelnica ureda gradonačelnika
5. Stipe Žuljević Mikas, dipl.ing. pročelnik UO za KDS, UP i ZO
6. Mate Sovulj, dipl.ing, upravitelj Vlastitog pogona
7. Đeki Stanić, dipl.iur., pročelnik UO za gospodarstvo i društvene djelatnosti
8. Zorica Terzić, dipl.iur., voditeljica odsjeka za javne površine i zakup
9. Mateo Pezo, prof. savjetnik za sport
10. Katarina Pupačić, dipl.oec. savjetnica za gospodarstvo
11. Leonardo Ljubičić, dipl.oec. direktor „Peovica“ d.o.o.

Neki vijećnici su tijekom sjednice napuštali prostoriju i vraćali se. Predsjedavatelj je kontinuirano skrbio o potrebnom kvorumu za nesmetano održavanje sjednice.

Predsjedavatelj je predložio dnevni red kao u dostavljenim materijalima.

Nakon glasovanja je utvrđeno da je jednoglasno sa 11 glasova ZA usvojen slijedeći

**d n e v n i r e d**

1. Usvajanje zapisnika o radu 25. sjednice Gradskog vijeća Grada Omiša
2. Vijećnički upiti
3. Prijedlog Odluke o izmjenama i dopunama Odluke o komunalnom redu
4. Prijedlog Odluke o izmjeni i dopuni Odluke o nerazvrstanim cestama u Gradu Omišu
5. Prijedlog Odluke o ukidanju svojstva javnog dobra na dijelu k.č.z. 6221 k.o. Srijane
6. Prijedlog Odluke o ukidanju svojstva javnog dobra na dijelu k.č.z. 7227 k.o. Rogoznica
7. Prijedlog Odluke o očitovanju o prijenosu nekretnina koje imaju status javnog kulturnog dobra u vlasništvu tvrtke ALOS d.o.o.
8. Prijedlog Odluke o očitovanju na ponudu prava prvokupa kulturnog dobra

u Omišu, Fošal 19

1. Prijedlog Programa javnih potreba u području kulture za Grad Omiš u 2020.g.
2. Prijedlog programa javnih potreba u području socijalne skrbi Grada Omiša za 2020. g.
3. Prijedlog Programa javnih potreba u sportu Grada Omiša za 2020.godinu
4. Izvješće o radu Gradonačelnika Grada Omiša za razdoblje srpanj-prosinac 2019.

**Ad 1/**

USVAJANJE ZAPISNIKA O RADU 25. SJEDNICE GRADSKOG VIJĆA GRADA OMIŠA

Na tekst nacrta zapisnika o radu 25. sjednice Gradskog vijeća Grada Omiša nije bilo primjedbi.

Predsjedavatelj je nacrt zapisnika dao na glasovanje, potom je utvrđeno da je jednoglasno sa 11 glasova ZA usvojen Zapisnik o radu 25. sjednice Gradskog vijeća Grada Omiša.

**Ad 2/**

VIJEĆNIČKI UPITI

**Denis Dujmović** – MO Kostanje – uređenje polivalente dvorane – mole da se postavi parket I. klase ako je to ikako moguće?

Gradonačelnik – predstavnici MO Kostanje su bili na sastanku vezano za uređenje dvorane, i Grad Omiš će svakako pomoći da se ta dvorana uredi što kvalitetnije.

**Denis Dujmović** – što je sa izgradnjom dionice ceste Omiš – čvor Blato n/C, jer ima saznanja da je u ovom planu Hrvatskih cesta izbačena gradnja te dionice. No, već kad se ne gradi, postavlja pitanje što je sa upravnim postupcima da se konačno u potpunosti definira trasa ceste što je vrlo bitno.

Ivan Bartulović – to se radilo u 3. faze i bio je sporan jedan dio oko škole u Čišlima. Koliko zna Hrvatske ceste rade Idejni projekt i dokumentaciju za ishođenje lokacijske dozvole.

Gradonačelnik – kada je u Omišu bio susret geomehaničara iz cijele Hrvatske, razgovarao je sa gospodinom koji je angažiran od strane Hrvatskih cesta da isprojektira taj dio koji je ostao.

**Denis Dujmović –** Županijska cesta 6165 prema Kučićima – što je sa upravnim postupcima za taj dio prometnice i je li planiran eventualni počekat gradnje?

Gradonačelnik – na žalost nemamo nikakvih odgovora, u više navrata je bio sa predstavnicima jesnog odbora na sastanku kod Župana, u Županijskom cestama, postojala su nekakva obećanja, no za sada ništa od toga. Postoji odavno projekt o koji je imao i lokacijsku dozvolu koja je istekla. Moglo bi se po istom projektu tražiti nova dozvola, no Županjska uprava za ceste nema dovoljno sredstava da sam financira taj projekt, pa je Župan obećao intervenirati u Ministarstvu mora, no na tome je stalo. Inzistirali smo da se izradi elaborat uplane te ceste, oni su raspisali natječaj za to i ima već godinu dana nije izabran geodetski ured koji će to odraditi.

**Tomislav Bartulović** – mjesnim odborima je bio poslan dopis da dostave planove radova po svojim mjestima, no još nismo dobili odgovore npr. za nerazvrstane ceste u Blatu n/C – je li u planu to raditi, koje ceste i sl.?

Oštećenja na nekim nerazvrstanim cestama nastale su uslijed radova od strane Vodovoda…

Gradonačelnik – što se tiče sanacije nerazvrstanih cesta u proračunu postoji stavka za to, pa ćemo vidjeti kada će koja ceste doći na red. U Blatu n/C smo trenutno angažirani oko igrališta i nada se da će kroz 20-ak dana to biti riješeno (rasvjeta, ograda…).

**Zdravka Šodan** – od 1.1.2020. u uredu Državne uprave nema referenta za Udruge, te sada pripadamo jedinici Sinj. Može li Grad Omiš poduzeti nešto po ovom pitanju, odnosno da dobijemo referenta barem koji dan u mjesecu?

Gradonačelnik – već smo po ovom pitanju reagirali, pa su uveli uredovne dane za udruge utorkom i četvrtkom.

Vijećnica **Zdravka Šodan je** u ime stanara ul. Fra S.Vrlića, Put Borka i Milana Marušića dostavila u pisanom obliku slijedeći vijećnički upit, te na njega zatražila pisani odgovor:

„Svi znamo da je ulica Put Borka prometnica bez pješačkog kolnika pa cestom osim vozila na žalost svakodnevno pješke prolazi tisuće pješaka i djece. Vezano za sigurnost djece i svih građana sudionika u prometu na ulici Put Borka kod kuća br. 21 i 23 postavljamo dva pitanja:

**1.** Na ulici Put Borka kod br. 21 nalazi se izlaz sa javnih stepenica koje povezuju ulice Stjepana Vrlića i ulicu Put Borka a izlaze na cestu (nema pješačkog kolnika). Prometnica Put Borka je uska i kada se mimoilaze dva vozila postoji velika opasnost da automobil pregazi pješaka koji izlazi sa stepenica na Put Borka kod broja 21. Napominjemo da tim stepenicama svakodnevno djeca iz Borka i Naselja idu u školu i vraćaju se. Na cesti i uz rub nema vidljivog znaka da tu izlaze stepenice i da se vozilo treba udaljiti od ruba ceste stoga molimo da se postavi znak ili ograda na tom mjestu kako vozila ne bi prometovala uz sam rub ceste. Napominjemo da je svaki izlazak na cestu potencijalna opasnost od nesreće jer se vozi brzo a znaka o stepenicama i izlasku pješaka na tom mjestu nema.

**2**. Na ulici Put Borka kod br. 23 Prije cca 3 mjeseca, dakle prošle godine u 12 mjesecu 201. postavljen je prometni znak opasnosti kod bolesne i trule palme. Bolesna palma koja ugrožava sigurnost pješaka i vozila i potencijalna je opasnost po život, nalazi se ispred privatne kuće br. 23. Da stvar bude gora tu ima nekoliko bolesnih palmi koje se mogu srušiti na pješake, vozila i cestu a iz nekog razloga je samo jedna označena.

Planira li Grad Omiš nešto poduzeti i kada – po pitanju da se sporne bolesne plame koje su opasne po život ljudi uklone i da prestanu biti prijetnja građanima?

Ovim putem molimo Vas da se pobrinete za sigurnost pješaka i vozila na ulici Put Borka te da u suradnji sa odgovornim službama uklonite opasnost po pješake i vozila. Molimo da se postavi prometni znak iznad stepenica ili ležeće policajce za usporavanje prometa te da se uklone bolesne palme.“

**Mijo Mimica** – gospodin Mladen Tafra je u više navrata od Grada tražio da se njegovoj obitelji omogući otkup dijela zemljišta za parking (navodno se radi o zemljištu njegovih predaka), pa moli da mu se odgovori na taj zahtjev.

Gradonačelnik – dobiti će pisani odgovor.

**Mijo Mimica** – mogu li mjesni odbori dobiti stare ograde koje su skinute sa Fošala?

Gradonačelnik – mogu, odnijeti ćemo u Mimice i još neke MO koji su se javili komunalnom odjelu.

**Mijo Mimica** – točka 6. dnevnog reda – MO nema ništa protiv, no nisu dali pisanu suglasnost jer su mišljenja da ih Grad na neki način „šikanira“, ne želi se donijeti Odluka o nerazvrstanim cestama u MO Marušić – moli pisani odgovor vezano za nerazvrstane ceste.

**Denis Dujmović** – 28.5.2019. postavio je upit o pravnom statusu putova u naselju i dobio odgovor da je to proslijeđeno Peovici, no njemu odgovor nikada nije stigao.

Moli da se provjeri što je s tim.

Leonardo Ljubičić – odgovoriti će pisano.

**Ad 3/**

PRIJEDLOG ODLUKE O IZMJENAMA I DOPUNAMA ODLUKE O KOMUNALNOM REDU

Gradonačelnik je dostavio Prijedlog Odluke o izmjenama i dopunama Odluke o komunalnom redu te predložio Gradskom vijeću njezino donošenje.

Pisani materijal uz ovu točku dostavljen je svim članovima Vijeća.

Stipe Žuljević Mikas, pročelnik UO za KSD, UP i ZO, izvijestio je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je sa 13 glasova ZA donijeta

**O D L U K A**

**o Izmjenama i dopunama Odluke o komunalnom redu**

sa tekstom kao u prilogu ovog zapisnika oznake Klasa: 363-01/19-01/479, Urbroj:2155/01-01-20-06.

**Ad 4/**

PRIJEDLOG ODLUKE O IZMJENI I DOPUNI

ODLUKE O NERAZVRSTANIM CESTAMA U GRADU OMIŠU

Gradonačelnik je dostavio prijedlog Odluke o izmjeni i dopuni Odluke o nerazvrstanim cestama te predložio Gradskom vijeću njezino donošenje.

Pisani materijal uz ovu točku dostavljen je svim članovima Vijeća.

Stipe Žuljević Mikas, pročelnik UP za KSD, UP i ZO, izvijestio je u ovom predmetu.

U otvorenoj raspravi sudjelovao je:

**Denis Dujmović** – zašto se događa to da je ta cesta uopće evidentirana, a sada se ukida?

Gradonačelnik – Grad Omiš ima 260 km nerazvrstanih cesta i naravno da ih nismo mogli sve fizički obići (u roku koji je bio kratak , a morala se donijeti Odluka o nerazvrstanim cestama), nego smo sa GEO PORTALA snimili teren i prema tome se radio registar nerazvrstanih cesta.

Kasnije, uvidom na terenu, je utvrđeno da neke ceste ne mogu biti evidentirane kao nerazvrstane ako vode samo do jedne kuće. Zato to sada u hodu ispravljamo.

Stipe Žuljević Mikas - današnjim prijedlogom Odluke se uvrštava jedna cesta koja nije bila ranije obuhvaćena, jedna se treba produžiti, a 3 ceste koje su bile upisane kao nerazvrstane u naravi to nisu i sada ih brišemo iz popisa.

**Denis Dujmović –** predlaže da se pošalju dopisi mjesnim odborima da izvrše uvid u ceste na svom području, daju svoje primjedbe i prijedloge tako da možemo odjednom riješiti sve te ceste, a ne da na svakoj sjednici imamo ovu točku.

Gradonačelnik – puno je bolje kada na teren izađe naš referent i stručno utvrdi što treba biti nerazvrstana cesta.

**Mijo Mimica** – kada se nešto proglasi nerazvrstanom cestom, onda ju je Grad dužan i održavati.

Nakon zaključenja rasprave predsjedavatelje je prijedlog dao na glasovanje potom je utvrđeno da je jednoglasno sa 13 glasova ZA donijeta

**O D L U K A**

**o izmjeni i dopuni Odluke o nerazvrstanim cestama u Gradu Omišu**

sa tekstom kao u prilogu ovog zapisnika oznake Klasa: 340-01/15-01/17, Urbroj:2155/01-05-02/3-20-39.

**Ad 5/**

PRIJEDLOG ODLUKE O UKIDANJU SVOJSTVA JAVNOG DOBRA

 NA DIJELU K.Č.Z. 6221 K.O. SRIJANE

Gradonačelnik je dostavio prijedlog Odluke o ukidanju svojstva javnog dobra na dijelu k.č.z. 6221 k.o. Srijane, te predložio Gradskom vijeću njezino donošenje.

Pisani materijal uz ovu točku dostavljen je svim članovima Vijeća.

Stipe Žuljević Mikas, pročelnik UP za KSD, UP i ZO, izvijestio je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelje je prijedlog dao na glasovanje potom je utvrđeno da je sa 13 glasova ZA donijeta

**O D L U K A**

**o ukidanju svojstva javnog dobra na dijelu k.č.z. 6221 k.o. Srijane**

sa tekstom kao u prilogu ovog zapisnika oznake Klasa:340-01/19-01/56, Urbroj 2155/01-05-02/3-20-5.

**Ad 6/**

PRIJEDLOG ODLUKE O UKIDANJU SVOJSTVA JAVNOG DOBRA

 NA DIJELU K.Č.Z. 7227 K.O. ROGOZNICA

Gradonačelnik je dostavio prijedlog Odluke o ukidanju svojstva javnog dobra na dijelu k.č.z. 7227 k.o. Rogoznica, te predložio Gradskom vijeću njezino donošenje.

Pisani materijal uz ovu točku dostavljen je svim lanovima Vijeća.

Stipe Žuljević Mikas, pročelnik UP za KSD, UP i ZO, izvijestio je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelje je prijedlog dao na glasovanje potom je utvrđeno da je sa 13 glasova ZA donijeta

**O D L U K A**

**o ukidanju svojstva javnog dobra na dijelu k.č.z. 7227 k.o. Rogoznica**

sa tekstom kao u prilogu ovog zapisnika oznake Klasa:340-01/19-01/55, Urbroj 2155/01-05-02/3-20-4.

**Ad 7/**

PRIJEDLOG ODLUKE O OČITOVANJU O PRIJENOSU NEKRETNINA KOJE IMAJU STATUS KULTURNOG ODBRA U OMIŠU U VLASNIŠTVU TVRTKE ALOS D.O.O.

Gradonačelnik je dostavio prijedlog Odluke o očitovanju o prijenosu nekretnina koje imaju status kulturnog dobra u Omišu u vlasništvu tvrtke ALOS d.o.o., te predložio Gradskom vijeću njezino donošenje.

Pisani materijal uz ovu točku dostavljen je svim lanovima Vijeća.

Stipe Žuljević Mikas, pročelnik UP za KSD, UP i ZO, izvijestio je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelje je prijedlog dao na glasovanje potom je utvrđeno da je jednoglasno sa 13 glasova ZA donijeta

**O D L U K A**

**o očitovanju o prijenosu nekretnina koje imaju status kulturnog dobra u Omišu**

**u vlasništvu tvrtke ALOS d.o.o.**

sa tekstom kao u prilogu ovog zapisnika oznake Klasa:370-01/20-01/04, Urbroj:2155/01-01-20-03.

**Ad 8/**

PRIJEDLOG ODLUKE O OČITOVANJU NA PONUDU PRAVA PRVOKUPA

KULTURNOG DOBRA U OMIŠU, FOŠAL 19

Gradonačelnik je dostavio prijedlog Odluke o očitovanju na ponudu prava prvokupa kulturnog dobra u Omišu, Fošal 19, te predložio Gradskom vijeću njezino donošenje.

Pisani materijal uz ovu točku dostavljen je svim članovima Vijeća.

Stipe Žuljević Mikas, pročelnik UP za KSD, UP i ZO, izvijestio je u ovom predmetu.

U otvorenoj raspravi sudjelovali su:

**Zvonko Močić** – tko ima prioritet pri kupnji (pravo prvokupa) kada bi eventualno svi bili zainteresirani, odnosno i Grad i Županija i Država? – pisani odgovor.

Stipe Žuljević Mikas – svi se moraju u roku od 60 dana očitovati, a vjerojatno prvo pravo ima Država pa Županija pa onda Grad.

Nakon zaključenja rasprave predsjedavatelje je prijedlog dao na glasovanje potom je utvrđeno da je sa glasova donijeta

**O D L U K A**

**o očitovanju na ponudu prava prvokupa kulturnog dobra u Omišu, Fošal 19**

sa tekstom kao u prilogu ovog zapisnika oznake Klasa: 370-01/20-01, Urbroj:2155/01-01-20-03.

**Ad 9/**

PRIJEDLOG PROGRAMA JAVNIH POTREBA U PODRUČJU KULTURE ZA

GRAD OMIŠ U 2020. G.

Gradonačelnik je dostavio prijedlog Programa javnih potreba u području kulture za Grad Omiš u 2020.g., te predložio Gradskom vijeću njegovo donošenje.

Pisani materijal uz ovu točku dostavljen je svim članovima Vijeća.

Đeki Stanić, pročelnik UO za gospodarstvo i društvene djelatnosti, izvijestio je u ovom predmetu.

U otvorenoj raspravi sudjelovali su:

**Denis Dujmović** – 27.11.2019. postavio je pitanje o promjeni naziva Ilirskog sjemeništa u Glagoljaško – planira li se nešto napraviti po ovom pitanju u 2020.godini?

Đeki Stanić – „Ilirsko sjemenište „ nije nikakav službeni naziv, možemo tu zgradu zvati i „Zgrada Izvađača“…

**Zvonko Močić** – možemo inzistirati na tome da se koristi naziv „Glagoljaško sjemenište“, a i zatražiti od Odbora za izbor i imenovanje da da svoju smjernicu o tome.

Nakon zaključenja rasprave predsjedavatelje je prijedlog dao na glasovanje potom je utvrđeno da je jednoglasno sa 13 glasova ZA donijet

**P R O G R A M**

**javnih potreba u području kulture za Grad Omiš u 2020.g.**

sa tekstom kao u prilogu ovog zapisnika oznake Klasa:612-01/19-01/07, Urbroj:2155/01-01-20-9.

**Ad 10/**

PRIJEDLOG PROGRAMA JAVNIH POTREBA U PODRUČJU SOCIJALNE SKRBI

GRADA OMIŠA ZA 2020. G.

Gradonačelnik je dostavio prijedlog Programa javnih potreba u području socijalne skrbi Grada Omiša za 2020.g., te predložio Gradskom vijeću njegovo donošenje.

Pisani materijal uz ovu točku dostavljen je svim članovima Vijeća.

Katarina Pupačić, savjetnica za gospodarstvo, izvijestila je u ovom predmetu.

U otvorenoj raspravi sudjelovali su:

**Zvonko Močić –** na koliko volontera možemo računati preko inicijative „Bez kompromisa“?

Katarina Pupačić – prošle godine smo iskazali potrebu za 20 volontera koji su radili na čišćenju dviju lokacija, a ove godine možemo iskazati potrebo za 50-60 volontera.

**Denis Dujmović –** budući da od Gata do Zvečanja nema dječjeg igrališta, sada je u suradnji s mjesnim odborom Čišla pronađena jedna lokacija koja je u privatnom vlasništvu (blizu OŠ u Čišlima). Moli da stručne službe Grada razmotre tu lokaciju te je eventualno kroz izmjene plana uvrste kao lokaciju za dječje igralište.

Nakon zaključenja rasprave predsjedavatelje je prijedlog dao na glasovanje potom je utvrđeno da je jednoglasno sa 13 glasova ZA donijet

**P R O G R A M**

**javnih potreba u području socijalne skrbi Grada Omiša za 2020.g.**

sa tekstom kao u prilogu ovog zapisnika oznake Klasa:550-01/20-01/05, Urbroj:2155/01-01-20-2.

**Ad 11/**

PRIJEDLOG PROGRAMA JAVNIH POTREBA U SPORTU

GRADA OMIŠA ZA 2020.GODINU

Gradonačelnik je dostavio prijedlog Programa javnih potreba u sportu Grada Omiša za 2020.g., te predložio Gradskom vijeću njegovo donošenje.

Pisani materijal uz ovu točku dostavljen je svim članovima Vijeća.

Mateo Pezo, savjetnik za sport, izvijestio je u ovom predmetu.

U otvorenoj raspravi sudjelovali su:

**Zvonko Močić** – od kada djeluje i koliko članica ima odbojkaški ženski klub?

Mateo Pezo – ženski odbojkaški klub ima 130 članica, djeluje 10-ak godina, a intenzivnije djeluje već 3-4 godine.

Nakon zaključenja rasprave predsjedavatelje je prijedlog dao na glasovanje potom je utvrđeno da je jednoglasno sa 13 glasova ZA donijet

**P R O G R A M**

**javnih potreba u sportu Grada Omiša za 2020.g.**

sa tekstom kao u prilogu ovog zapisnika oznake Klasa:620-01/20-01/09, Urbroj:2155/01-01-20-02.

**Ad 12/**

IZVJEŠĆE O RADU GRADONAČELNIKA GRADA OMIŠA

ZA RAZDOBLJE SRPANJ – PROSINAC 2019.G.

Gradonačelnik je dostavio Izvješće o radu gradonačelnika Grada Omiša za razdoblje srpanj - prosinac 2019. g., te predložio Gradskom vijeću njegovo prihvaćanje.

Pisani materijal uz ovu točku dostavljen je svim članovima Vijeća.

U otvorenoj raspravi sudjelovali su:

**Denis Dujmović** – kada će biti završen projekt aglomeracije Omiš?

Gradonačelnik – ne može precizno odgovoriti, neka područja Grada već imaju građevinsku dozvolu, neka su u postupku ishođenja lokacijskih dozvola, a za neka se područja radi studija.

**Zvonko Močić** – kada ide prostorni plan Grada Omiša?

Gradonačelnik – u tijeku je izrada strateške procjene utjecaja na okoliš, nakon toga ide javna rasprava, očekuje da će plan biti gotov do kraja godine.

**Tomislav Bartulović** – na području Blata n/C ima puno neriješenih slivnih odvoda, poslali smo dopis za čišćenje istih, kada će to biti napravljeno?

Gradonačelnik – provjeriti će kod Hrvatskih voda je li to uvršteno u njihov program.

Nakon zaključenja rasprave predsjedavatelj je Izvješće dao na glasovanje potom je utvrđeno da je jednoglasno sa 13 glasova ZA donijet

**Z A K LJ U Č A K**

**po Izvješću o radu Gradonačelnika Grada Omiša za razdoblje srpanj – prosinac 2019.**

1. Prihvaća se Izvješće o radu Gradonačelnika Grada Omiša za razdoblje srpanj - prosinac

 2019. godine.

2. Ovaj Zaključak objaviti će se u Službenom glasniku Grada Omiša.

Završeno u 12.00. sati

VODITELJICA ZAPISNIKA PREDSJEDNIK GRADSKOG VIJEĆA

Ružica Jerčić Zvonko Močić, dr.med.